b"\n_START_ARTICLE_\nPot\n_START_PARAGRAPH_\nP\xc3\xb3t v fiziki ozna\xc4\x8duje razdaljo, ki jo telo prepotuje med gibanjem iz ene lege v drugo. Pot se meri v metrih ali drugih enotah za merjenje dol\xc5\xbeine._NEWLINE_\xc4\x8ce je gibanje telesa premo, je njegov tir premica, pot pa je enaka dol\xc5\xbeini prepotovane daljice. Pri krivem gibanju tir telesa opi\xc5\xa1e krivuljo (na primer elipso, parabolo, spiralo) v prostoru, pot pa je dol\xc5\xbeina te krivulje. Pri kro\xc5\xbeenju je tir kro\xc5\xbenica, pot pa je, ali enaka mnogokratniku obsega kro\xc5\xbenice ali kro\xc5\xbenemu loku. Planeti se na primer gibljejo po Keplerjevih zakonih._NEWLINE_Pri vrtenju to\xc4\x8dke telesa, ki le\xc5\xbeijo na osi vrtenja, ne opisujejo poti, spreminja se jim le krajevni koordinatni sistem telesa, ostale to\xc4\x8dke pa kro\xc5\xbeijo okrog osi in pri vrtenju opravijo neko od ni\xc4\x8d razli\xc4\x8dno pot._NEWLINE_V kvantni fiziki je pot, oziroma lega delca nepopolno dolo\xc4\x8dena po na\xc4\x8delu nedolo\xc4\x8denosti. V teoriji strun, kjer je 'pot' ploskev, pa lega po novem na\xc4\x8delu nedolo\xc4\x8denosti \xc5\xa1e na\xc4\x8deloma ni dolo\xc4\x8dena."